**DY VITE INOVACION NË VLERËSIMIN E VULLNETARIZMIT:**

**Trajnimi për Matjen e Ndikimit të Vullnetarizmit në Evropë (Projekti V-CALC) drejt përfundimit *(ose mbase është vetëm fillimi)*.**

Të gjitha gjërat e mira e kanë një fund dhe ne jemi krenarë të njoftojmë se Trajnimi për Matjen e Ndikimit Vullnetar në Evropë (V-CALC) është një prej tyre. Kjo është mëse e drejtë! Jemi në fazën e mbylljes së projektit tonë. Duke pasur parasysh këtë rast të veçantë, ne jemi vërtet të ngazëllyer të kthejmë kokën pas dhe të ndajmë me të gjithë ju momentet e vlefshme të arritura gjatë zbatimit të V-CALC. Ky sukses i çmuar do të na lejojë të vazhdojmë të ndërtojmë krijimin e bazave të përbashkëta për mbledhjen e të dhënave të krahasueshme, analizat, politikat dhe programet në fushën e vullnetarizmit.

Fillimisht, duam t’ju risjellim në vëmendje të gjitha arsyet pse implementimi i këtij projekti ishte i domosdoshëm. Si shumë prej jush e dini, Projekti V-Calc u konceptua për të trajtuar çështjen mbizotëruese të mungesës së metodologjisë së standardizuar për matjen e ndikimit të përfshirjes vullnetare në shkallë europiane. Misioni ynë në lidhje me zhvillimin e këtij projekti nuk ka qenë tjetër veçse ofrimi i dëshmive dhe vizibilitetit të vullnetarizmit si një aktor kryesor i transformimit të vërtetë social, si dhe ofrimi i trajnimeve për ngritjen e kapaciteteve në mbledhjen efikase të të dhënave dhe vlerësimin e ndikimit vullnetar. Në këtë mënyrë, ne zhvilluam mjete inovative dhe një Platformë dixhitale për të kontribuar në harmonizimin e metodologjisë për matjen e kontributeve vullnetare nga të gjithë aktorët e ndryshëm të përfshirë në këtë sektor. Së fundmi, ne ofruam gjithashtu njohuri përkatëse të bazuara në të dhënat e nxjerra për të orientuar politikat e nivelit kombëtar, si edhe evropian.

Prandaj, projekti ynë V-CALC bazohet në kapitalin social dhe njerëzor, duke promovuar vlerat evropiane, duke krijuar një ndikim afatgjatë përtej jetëgjatësisë së projektit me rezultate të tilla si: trajnimi i menaxherëve dhe koordinatorëve vullnetarë; mjete dixhitale inovative dhe një platformë për vlerësimin e ndikimit të vullnetarizmit; si edhe, edukimi i bazuar në të dhëna për aktorët përkatës dhe politikëbërësit për të vazhduar ndërtimin e zhvillimit të politikave vullnetare efikase dhe të qëndrueshme.

Trajnimi për Matjen e Ndikimit të Vullnetarizmit në Evropë (V-CALC) ka promovuar prioritetet Erasmus+ që nga konceptimi i tij. Në të gjitha fazat e projektit, ne kemi vepruar për të përmirësuar sektorin e vullnetarizmit. Në përputhje me prioritetet Erasmus+, projekti V-CALC u konceptua për të fuqizuar një shtytje të re për demokracinë evropiane; të veprojë në fushën e përfshirjes dhe diversitetit; të sjellë inovacione në sferën dixhitale; dhe e fundit, por jo më pak e rëndësishme, të nxitë një transformim të gjelbër. Qasja jonë inovative në këtë drejtim, konsistonte në përhapjen e këtyre prioriteteve në hapësirat qytetare përmes kontributeve të matshme dhe të fuqishme vullnetare, si dhe përmes ofrimit të edukimit dhe vizibilitetit mbi përfitimet e tij. Rrjedhimisht, Trajnimi për Matjen e Ndikimit të Vullnetarizmit në Evropë ka nxitur gjithmonë një integrim të vërtetë të njerëzve prej të gjitha prejardhjeve, etnive dhe kulturave, si dhe gjinive, në iniciativat vullnetare, duke shfrytëzuar kapacitetin e tyre për të matur dhe kuptuar ndikimin e kontributeve të tyre vullnetare falë zbatimit të trajnimit të aksesueshëm, konciz dhe interaktiv në internet, edukimit dixhital dhe praktikave më të mira.

**Ndërlidhja me vlerat e BE-së**: projekti është i bazuar fort në vlerat e përbashkëta të BE-së - vlera që shërbejnë si bazë për trashëgiminë tonë të përbashkët shoqërore dhe historike (dinjiteti njerëzor, liria, demokracia, barazia, sundimi i ligjit dhe të drejtat e njeriut). Ne synojmë të promovojmë vlerat themelore evropiane në hapësirat qytetare, falë një kuptimi më të mirë të përpjekjeve vullnetare dhe ofrimit të një qendre për të shfaqur përfitimet e forta të vullnetarizmit në kohezionin social, qytetarinë aktive dhe mirëqenien e konsiderueshme të qytetarëve dhe ekonomisë.

**Rezultatet e projektit:**

Projekti V-CALC synon të krijojë një ndikim afatgjatë përtej jetës së projektit, duke kapitalizuar ndikimin e rezultateve të projektit si më poshtë:

**Platforma e Ndikimit të Vullnetarizmit:** synon të revolucionarizojë regjistrimin dhe mbledhjen e të dhënave nga të gjitha palët e përfshira në vullnetarizëm: matjen e ndikimit të aktiviteteve vullnetare në të gjithë përfituesit e ndryshëm: vullnetarët, ofruesit e vullnetarëve dhe komunitetet e ndryshme nëpër shtetet përkatëse. Duke vepruar kështu, ajo do të rrisë fuqizimin e organizatave vullnetare në të gjithë Evropën për të bashkëpunuar me palët e interesuara në fushën e kërkimit, do të promovojë matjen e vlerës ekonomike të vullnetarizmit, duke mbështetur politikëbërësit që të punojnë drejtpërdrejt me partnerët për të siguruar që të dhënat më të besueshme dhe të krahasueshme mbi vullnetarizmin të mblidhen në shkallë evropiane – të gjitha me qëllim të informimit dhe zbatimit të ndryshimeve në politikat dhe programet e vullnetarizmit përmes të cilave konsolidohen standardet evropiane për njohjen e vullnetarëve dhe matjen e ndikimit.

**Trajnimi për Matjen e Ndikimit të Vullnetarizmit:** = sesione trajnimi të përshtatura rreth vlerave dhe praktikave më të mira të edukimit jo-formal (EJF). Ky program kombinon aksesueshmërinë, pjesëmarrjen aktive dhe mjetet inovative të TIK-ut për të përmirësuar praktikat e matjes së ndikimit në të gjithë Evropën, duke u zotuar totalisht tek Axhenda e OKB-së 2030. Seancat e trajnimit online ofrojnë një bazë teorike dhe përvojë praktike, duke thelluar veçoritë e metodologjisë që kemi zhvilluar më parë në projekt, "Teoria e Ndryshimit", për matjen e ndikimit vullnetar. Programi i trajnimit mbështetet fuqishëm në kombinimin e të mësuarit nga praktika dhe një qasje të përqëndruar te nxënësi, duke i lejuar pjesëmarrësit nga të gjitha sferat e jetës të angazhohen dhe ndërveprojnë në mënyrë aktive. Deri në fund të projektit V-CALC, më shumë se 800 menaxherë dhe koordinatorë vullnetarësh të të gjitha moshave dhe diversitetit në të gjithë Evropën do të trajnohen për të matur dhe kuptuar ndikimin e vullnetarëve të tyre.

**Rekomandimet e politikave:** Dokumenti i politikave V-CALC bazohet në gjetjet e një serie prej gjashtë (6) raportesh kryesore, të kryera nga konsorciumi i projektit, të cilat theksuan sfidat kritike në sektorin e vullnetarizmit në: Belgjikë; Spanjë; Kroaci; Mbretëri e Bashkuar dhe Shqipëri, duke mbuluar edhe nivelin evropian. Ai propozoi rekomandime politikash pragmatike të nivelit kombëtar dhe evropian, të përshtatura për të kapërcyer sfidat e identifikuara. Rëndësia e dokumentit të politikave po arrihet përmes një procesi konsultimi gjithëpërfshirës që përfshin palët kryesore të interesuara, nga organizatat kombëtare vullnetare të partnerëve, si dhe nga niveli evropian. Palët e interesuara përkatëse dhanë përvojat dhe ekspertizën e tyre përmes anketave të detajuara dhe fokus-grupet që adresojnë nevojat aktuale, sfidat dhe rekomandime të propozuara të politikave që synojnë zbatimin më efikas të metodave ose aktiviteteve të vlerësimit të ndikimit. Dokumenti përfshin gjithashtu të dhënat e mbledhura përmes shtatë Sesioneve të Praktikës së Komunitetit V-CALC, ku menaxherët, vullnetarët, studiuesit dhe politikëbërësit kishin një hapësirë ​​për bashkëpunim të përbashkët, dialog dhe shkëmbim praktikash premtuese.

**Mësimet kyce nga Projekti V-CALC**

● Projekti V-CALC trajtoi çështjen mbizotëruese të mungesës së metodologjisë së standardizuar në matjen e ndikimit të vullnetarëve në të gjithë Evropën.

● Misioni i V-CALC ishte të zhvillonte një metodologji të fortë, "**Teoria e Ndryshimit"**, nëpërmjet një mjeti dixhital ndihmues për përdoruesit (volunteeringimpact.eu), i cili mundëson matjen e harmonizuar të kontributeve vullnetare ndër-sektorale dhe ndërkombëtare.

● Ky projekt inovativ synon të bëjë një ndryshim të rëndësishëm duke ofruar trajnime fleksibël në internet për menaxherët dhe koordinatorët vullnetarë nga të gjitha sferat e jetës për t’u angazhuar dhe ndërvepruar në mënyrë aktive, në mënyrë që të përfitojnë nga zgjidhjet dixhitale dhe praktikat më të mira të gjelbra, duke nxitur në këtë mënyrë një ambjent më gjithëpërfshirës për vullnetarizmin, duke mbledhur të dhëna të besueshme në lidhje me ndikimin e vullnetarizmit në të gjitha shtetet dhe duke kontribuar në zbatimin e prioriteteve të ERASMUS+ dhe vlerave themelore të BE-së.

● Nisma shfrytëzon inovacionin dixhital për të trajtuar mungesën e metodologjisë së harmonizuar dhe për të përmirësuar matjen e ndikimit të vullnetarizmit në të gjithë Evropën, duke synuar të ndikojë në politikëbërje falë njohurive të mbështetura nga të dhënat.

● Ne siguruam qëndrueshmërinë e rezultateve të projektit duke zhvilluar një komunitet të fortë praktikuesish në të gjithë Evropën, duke promovuar përdorimin e Platformës Online “Ndikimi i Vullnetarizmit” dhe duke zhvilluar rekomandime për zhvillimin e politikave më të mira të vullnetarizmit të zbatuara në Evropë.

● Derisa çështje të tilla si baza e përbashkët e dakordësuar për mbledhjen e të dhënave të krahasueshme, analizave, politikave dhe programeve të vullnetarizmit të trajtohen dhe harmonizohen mjaftueshëm në nivel të BE-së, do të jetë e pamundur të kemi një vlerësim dhe matje reale të efektit të vërtetë transformues të vullnetarizmit në Evropë, vlerën e tij ekonomike dhe sociale, si dhe zhvillimin e politikave efikase dhe të qëndrueshme, të bazuara në faktet e lartpërmendura.

**Konferenca Përfundimtare në Bruksel, Belgjikë**

Përpara përfundimit të këtij buletini, vlen të përmendet çmuarja e suksesit të jashtëzakonshëm të arritur gjatë Konferencës Përfundimtare të V-CALC. Mbi 100 aktorë në fushën e vullnetarizmit të ardhur nga pjesë të ndryshme të botës u mblodhën në Bruksel më 19 nëntor me entuziazmin për të mësuar më shumë rreth arritjeve, rezultateve dhe debatit të mëtejshëm të V-CALC dhe për të kontribuar në të ardhmen e qëndrueshme të rezultateve të arritura.

Programi u thellua në njohuritë e tendencave globale, mjeteve për vlerësimin e ndikimit të përpjekjeve vullnetare, si dhe në metodologjinë e zhvilluar për këtë qëllim. Axhenda përbëhej nga inpute të ndryshme ekspertësh, së bashku me praktikat më të mira të partnerëve të projektit, mësimeve të nxjerra dhe pikave kryesore nga çdo paketë pune. Më në fund, u ndez një diskutim që synon të nxisë vazhdimësinë e praktikave të standardizuara të matjes së ndikimit në Evropë.

**Fjalët e fundit**

Ne mbetemi të përkushtuar për ndërtimin e hapësirave të sigurta qytetare, pavarësisht nga mosha, kushtet apo prejardhja etnike dhe kulturore, si dhe për të promovuar praktikat më të mira për menaxhimin e ndikimit vullnetar. Ne përgëzojmë arritjen e madhe në vlerësimin e ndikimit të vullnetarizmit falë zhvillimit të Platformës së Ndikimit të Vullnetarizmit. Kjo platformë është një vlerë e shtuar evropiane si një mjet falas, miqësor dhe i aksesueshëm nga të gjithë. Ne duam të sigurojmë që ai të përdoret gjerësisht për këtë qëllim, si dhe ta përmirësojmë atë për nevojat e përdoruesve të ardhshëm. Rezultati është ndërtimi i kapitalit social dhe njerëzor, si dhe promovimi i vlerave të përbashkëta evropiane.

Si përfundim, dëshirojmë të japim disa fjalë vlerësimi për të gjitha organizatat partnere të V-CALC (Qendra për Vullnetarizmin Evropian CEV, Instituti UEA për Kërkime Vullnetare, Out of The Box International, Fundación Hazloposible, Dkolektiv dhe Beyond Barriers) që punuan pa u lodhur për këtë projekt. Faleminderit të gjithëve për kontributin në zbatimin e jashtëzakonshëm të projektit V-CALC. Së bashku me të gjithë aktorët e interesuar, ne po fitojmë vizibilitetin e merituar të vullnetarizmit si një agjent kryesor i transformimit social, dhe në këtë mënyrë, shfaqjen e ndikimit të tij të rëndësishëm në të ardhmen e demokracive në Evropë.

*Financuar nga Bashkimi Evropian. Megjithatë, pikëpamjet dhe opinionet e shprehura janë vetëm të autorit/autorëve dhe nuk pasqyrojnë domosdoshmërisht ato të Bashkimit Evropian apo të EACEA-së. As Bashkimi Evropian dhe as autoriteti dhënës i grantit nuk mund të mbajnë përgjegjësi për to.*